On han trobat els advocats els arguments per a desmuntar el relat acusatori?
Un judici polític o un judici tècnic? Aquesta és la dicotomia principal que es presentava mediàticament en relació amb les defenses els dies previs del judici contra el procés al Tribunal Suprem espanyol. Les tres primeres setmanes han servit per a veure que en certa manera era una dicotomia falsa, perquè el component polític ho amara tot, i són precisament les acusacions que exposen els arguments i les preguntes més polítiques d'una manera més descarnada. També alguns dels acusats, quan han hagut de declarar, han fet una denúncia nítida d'aquest judici polític. Els advocats, en canvi, han anat trobant en les qüestions tècniques i en el contrast dels fets amb els testimonis els arguments més potents per a desmuntar el relat acusatori. Els fets, la realitat d'aquells dies, són tan contundents que cauen pel seu pes i de moment deixen desorientats les acusacions i els seus testimonis.
en les qüestions tècniques i en el contrast dels fets amb els testimonis